Biztos államilag finanszírozott helyek, ösztöndíjak és egyéni törődés a Soproni Egyetemen

A Soproni Egyetem közel másfélszer annyi állami ösztöndíjas helyre várja 2025-ben is a felvételiző középiskolásokat, mint amennyi az elmúlt évben, állami ösztöndíjasként felvett hallgatók száma.

2024 a rekordok éve volt a Soproni Egyetemen, hiszen a 2023. évi felvételi eredményt is túlszár-nyalta az intézmény. 2025-ben is elegendő helyet kínál Magyarország első, nemzetközi Zöld talár díjas, karbonpozitív egyeteme az állami és saját ösztöndíjaknak köszönhetően.

Akár államilag támogatott, akár önköltséges képzésre adja be jelentkezését valaki, a Soproni Egyetemen mindenképpen jól jár. Az intézmény ösztöndíjrendszere, kedvező tandíjai egyaránt vonzerőt jelentenek azoknak is, akik maguk finanszírozzák tanulmányaikat. A Soproni Egyetem két nyílt napján megjelent több száz érdeklődő alapján 2025-ben is kiemelkedő jelentkezői számra számít a nagy múltú intézmény. Az agrár, műszaki és pedagógiai képzések esetén az államilag finanszírozott kapacitások is bővültek.

„A tavalyi évben 1069 főt vettünk fel csak az államilag támogatott képzéseinkre és 1423 fő iratkozott be összesen a Soproni Egyetemre. Idén is elegendő kapacitással várjuk a műszaki, közgazdaságtudományi, agrár és pedagógiai területen tanulni vágyókat” – mondta el prof. dr. Fábián Attila, a Soproni Egyetem rektora.

Február 15-ig döntenek a képzési helyekről a felsőoktatásban tovább tanulók. A Soproni Egyetem négy kara nemcsak a nyílt napokon és az Educatio Szakkiállításon mutatkozott be sikeresen, az online térben is segíti jelentkezési folyamatot.

Az Egyetem Tanulmányi Központ munkatársai minden e-mailben vagy telefonon beérkező kérdést egyénileg válaszolnak meg. Ez is a Soproni Egyetem sajátossága, hiszen kiemelkedő figyelmet fordít az intézmény az egyéni törődésre, bánásmódra már a jelentkezés pillanatától fogva az itt töltött évek végéig.

A jelentkezési sorrend megadásakor érdemes a kívánt szak, választott képzés állami finanszírozott és önköltséges formáját is megjelölni, így növelve a bejutás esélyét. A Soproni Egyetem hallgatójaként ugyanis igazán egyedi életpályára számíthat a felsőfokú tanulmányait most megkezdő diák.

A négy kar izgalmas képzési portfólióját azonban nemcsak a középiskolásoknak érdemes átnézni, hiszen számos mesterszak, szakirányú továbbképzés vagy speciális kurzus is indul a Soproni Egyetemen a felnőttek számára.

Sajtókapcsolat:

* Major Mihály
* Soproni Egyetem
* +36 99 518 278
* major.mihaly@uni-sopron.hu

Eredeti tartalom: Soproni Egyetem

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/?p=18591